cyanic-selkie/wikianc huggingface dataset:
Contemporary Music from Norway
Contemporary Music from Norway var en serie med musikkalbum opprinnelig utgitt av Philips fra 60-tallet og etterhvert PolyGram. Serien bestod av musikkalbum med ny norsk musikk innen klassisk og samtidsmusikk. Plateserien vant Spellemannprisen 1980 i åpen klasse. I tillegg vant Knut Nystedt Spellemannprisen 1978 for sitt album i serien. Øvrige artister som har gitt ut album på serien er blant andre Grex Vocalis, Hege Tunaal og Arne Nordheim.
Serien endret i 1983 navn til Norwegian Composers.
David Urwitz
David Urwitz (født 1973) er en svensk musiker og sanger. Han vokste opp i Trollhättan, men bor nå i Masthugget i Göteborg. Debutalbumet hans var Det var väl inget mer med det i 2005. Urwitz gir ut sin musikk via sitt eget plateselskap, Alvy Singer Records. På albumene sine har han samarbeidet med produsenter som Andreas Dahlbäck, Hans Olsson Brookes og Daniel Claesson. Det har også vært samarbeid med sangere som Anna Maria Espinosa, Helene Bøksle og Irma Schultz Keller. Han har turnert i Sverige og Norge. Sammen med Helene Bøksle spolte Urwitz inn en duettversjon av låten «Hos mig». Urwitz har også samarbeidet og turnert med blant annet Eldkvarn, Caroline af Ugglas og Peter LeMarc. År 2020 medvirket han i antologien Trettifoem röster om Covid-19 och kulturen.
Julekalenderen på Oslo S
Julekalenderen på Oslo S er en adventskalender som er et fast innslag i eller på Oslo sentralstasjon.
Julekalenderen for 2005 på Oslo S var av kunstneren Ingrid Toogood Hovland fra Stavanger. Denne utstillingen har fått sin inspirasjon fra blant annet fortellingen om «Piken med svovelstikkene». Beretningen utviklet seg over 24 dager.
Som kunstneren selv sier det:
Julekalendrene på Oslo S startet med prosjektet «Juletrekalender på Oslo S» i 2001.
Attheyella borutzkyi
Attheyella borutzkyi er en art av leddete hoppekreps innen slekten Attheyella (som holder til i Arktis), og som Brady beskrev i 1880. Den er et dyreplankton som utgjør føde for blant annet fiskeyngel. Arten lever av alger og plankton.
Arten ble første gang beskrevet av Smirnov i 1930.
Sushi (TV-serie)
Sushi er en norsk humorserie som gikk på TVNorge i 2001. Dagfinn Lyngbø og Jon Schau var frontfigurene. I tillegg var også Lompelandslaget sterkt representert ved Trond Hanssen, Linn Skåber, Øyvind Angeltveit og Siw Anita Andersen. Skuespillerne spilte flere roller. Crazy-humor var gjennomgangstonen i serien og den hadde flere fellestrekk med den norske serien Lyckliga gatan, som gikk på TV 2 i 1999.
Serien ble innspilt i Bergen i 2000.
Handling og rollefigurer
TV-serien inneholdt også en serie sekvenser som ble kalt «Little Brother»; en parodi på realityserien Big Brother. Disse sekvensene handlet om en konkurranse der seks mennesker skulle oppholde seg i et rom på seks kvadratmeter i seks år.
Seertall
Serien hadde lave seertall. Etter fire (av seks) episoder lå seersnittet på 65 000. Premieren ble sett av 78 000.
Hotaki-dynastiet
Hotaki-dynastiet var et pashtunsk (afghansk) dynasti som styrte det persiske riket fra 1722 til 1729, etter å ha slått og erstattet safavide-dynastiet. Hotaki var også navnet på en pashto-stamme. Dynastiet ble grunnlagt i 1709 av Mir Wais Hotak, stammelederen for ghilzai-pashtunerne i Kandahar, og opphørte i 1738. Hovedstedene i dynastiet var Kandahar og Isfahan, mens pashto og persisk var henholdsvis morsmål og offisielt språk i Hotaki-dynastiet.
Historie
Mir Wais og hans tilhengere motsatte seg det persiske safavide-dynastiet i Kandahar by i april 1709, og drepte George XI (Gurgīn Khān), den georgiske guvernøren i Kandahar-provinsen og direkte representant for de persiske kongene. Deretter beordret Mir Wais å ta livet av de resterende persiske myndighetene i regionen. Afghanerne beseiret så to ganger en stor persisk hær som ble sendt fra Isfahan (hovedstaden i safavide-dynastiet).
Etter flere halvhjertede og mislykkede forsøk på å undertrykke den opprørske byen sendte det persiske styret Khusraw Khán, nevø av den avdøde Gurgín Khán, med en hær på 30 000 mann for å skaffe seg herredømme. Til tross for tidlig suksess som ga afghanerne muligheten til å overgi seg på betingelser, tvang hans kompromissløse oppførsel dem til å gjøre et nytt, desperat forsøk, noe som resulterte i fullstendig nederlag for den persiske hæren og døden for dens general. Bare rundt 700 soldater klarte å overleve. To år senere, 1713 e.Kr., ble også en annen persisk hær under ledelse av Rustam Khán slått av opprørerne, som dermed sikret besittelse av hele provinsen Kandahar.
Mir Wais døde fredelig i 1715 av naturlige årsaker og ble etterfulgt av sin bror Abdul Aziz, som ble raskt drept av Mir Wais' sønn Mahmud. Mir Mahmud Hotaki hadde bipolar lidelse eller maniske depresjon. Han ville til slutt gi etter for sykdommen etter en urolig og kortvarig regjeringsperiode. I 1722 ledet Mahmud en afghansk hær og invaderte Persia. Etter å ha beseiret den persiske hæren i slaget om Gulnabad 8. mars 1722 dro han videre og herjet byen Isfahan. Den 23. oktober 1722 abdiserte Sultan Husein og anerkjente Mahmud som den nye sjahen av Persia. De fleste persere godtok imidlertid ikke det afghanske regimet og betraktet det som banditter. I de neste syv årene fram til 1729 var hotakiene de egentlige herskere av Persia, men de sørlige og østlige delene av Afghanistan forble under deres kontroll inntil 1738.
Hotaki-dynastiet var ustabilt og også voldelig, ettersom interne konflikter gjorde det vanskelig å etablere permanent kontroll. Dynastiet levde under store uroligheter på grunn av en rekke blodige etterfølgere som gjorde deres kontroll av makten svak. Etter massakren av tusenvis av sivile i Isfahan – inkludert mer enn tre tusen religiøse lærde, adelsmenn og medlemmer av safavide-familien – ble Hotaki-dynastiet til slutt fjernet fra makten i Persia.
Nedgang
Ashraf Khan, som overtok monarkiet etter sjah Mahmuds død i 1725, og hans soldater ble slått av Nadir Shah, grunnlegger av det kortvarige afsharid-dynastiet, i slaget ved Damghan i oktober 1729. Nadir Shah hadde drevet ut resten av ghilzai-styrkene fra Persia og begynte å verve Abdali-afghanerne fra Herat i hans militære. Nadir Shahs styrker (blant dem var Ahmed Shah Abdali Abdali og hans 4 000 soldater) erobret Kandahar i år 1738. De ødela det siste maktsetet til Hotaki-dynastiet, som var holdt av Hussien Hotaki (eller sjah Hussien). Nadir Shah bygde deretter den nye byen Nāderābād, oppkalt etter seg selv, ved siden av den gamle ødelagte byen til ghilzaiene.
StMorritz
StMorritz er et americana/folk/pop band drevet frem av vokalist og låtskriver Trygve Skaug fra Trøgstad.
Bandet spiller og har gitt ut to album. Første album Tusenvis av ting ble godt mottatt, og singelen Prøve meg igjen ble årets mest spilte låt på NRK P1 i 2010. 20 – 21.juni 2010 spilte bandet 40 konserter på 40 forskjellige steder på 40 timer. Konsertene ble holdt både på flyplasser og i luften, fra Torp lufthavn til Kirkenes i nord. Gruppens andre album Norske Kompani fikk også en del spilletid på P1 med bl.a. singelen Herfra ser jeg stjerner.
Per-Inge Utgård
Per-Inge Utgård (født 12. juli 1930) er pensjonert generalmajor i Luftforsvaret. Han er utdannet jagerflyger og har blant annet vært sjef for Bodø hovedflystasjon og 1987-1990 var han kommandør for luftstridskreftene i Nord-Norge.
Asbjørn Aarnes
Asbjørn Sigurd Aarnes (født 20. desember 1923 på Vågbø i Tingvoll, død 8. januar 2013 i Oslo) var en norsk litteraturforsker, kjent for en rekke bøker om norsk og fransk litteratur.
Aarnes vokste opp på Nordmøre og fullførte landsgymnaset i Volda under krigen. I Volda ble han tilhenger av riksmål og utviklet interesse for fransk litteratur. Høsten 1945 begynte han studier i fransk, engelsk og litteraturhistorie i Oslo. Han gjennomførte flere studieopphold i Paris og studerte fra 1951-52 ved École normale supérieure. Han tok magistergrad i 1950. I 1957 ble Aarnes dr. philos. ved Universitetet i Oslo, med en avhandling om Gérard de Nerval. Han var professor i europeisk litteraturhistorie med fransk som hovedansvar fra 1964 til 1993, samt leder for romansk institutt fra 1966 til 1970.
gift 1950 med Berit Alten (1915-2002), søster av Rønnaug Alten.
Under Mykle-striden i 1957 tilhørte Aarnes kretsen til A.H. Winsnes, som støttet aktoratet i rettssaken mot Mykle.
Fra 2005 skrev Aarnes en spalte på nynorsk i avisen Dag og Tid, og et utvalg av disse ble utgitt i 2006 under tittelen Råka av røyndom. I 2008 utgav Aarnes en bok om Snorres betydning for europeisk kultur. I boka ønsker Aarnes å se Snorre som en inspirasjonskilde for romantikken i europeisk litteraturhistorie.
Verdens aller sprøeste bilrace
Filmen ble dårlig mottatt av anmelderne.
Den er en oppfølger til Verdens sprøeste bilrace (1981) og ble etterfulgt av Speed Zone (1989).
Handling
Etter at han tapte det første bilracet beordres sheik Abdul Ben Falafel av sin far til å reise tilbake til USA for å vinne et nytt løp for å «hevde navnet Falafel som det raskeste i verden». Når sheik Abdul påpeker at det ikke er noe løp dette året, sier faren at han enkelt og greit skal kjøpe et. En rekke sjåfører dukker opp for å være med i løpet.
Panorama (album)
Panorama er et musikkalbum med Roar Engelberg, Iver Kleive og Stein-Erik Olsen, utgitt i 1986.
Erik Stiklestad
Han er en av tidenes mestvinnende norske utøvere i styrkeløft. Han er to ganger europamester (1997 og 2000), og han vant åtte NM-gull på rad i perioden 1995 til 2002. Hans personlige rekorder i styrkeløftkonkurranser er 352,5 kg i knebøy, 212,5 kg i benkpress, 350 kg i markløft og 900 kg sammenlagt.
Han er utdannet sivilingeniør med fordypning i stålteknologi. Han har hatt en rekke ingeniør- og lederstillinger i Aker-konsernet; i 2019 ble han verftsdirektør ved Aker Solutions Verdal.
Cadila Healthcare
Cadila Healthcare Limited (også kjent som Zydus Cadila) er et indisk farmasiselskap med hovedsete i Ahmedabad i Gujarat i India. Det produserer synonympreparater.
Historie
Cadila ble grunnlagt i 1952 av Ramanbhai Patel (1925–2001), esom tidligere hadde undervist ved L.M. College of Pharmacy, og hans forretningspartner Indravadan Modi. Det utviklet seg over de neste fire tiårene til et etabblert farmasøytisk selskap.
I 1995 gikk Patel- og Modi-familiene hver sin vei; Modi-familiens del ble flyttet til et nytt selskap ved navn Cadila Pharmaceuticals Ltd., og Cadila Healthcare Ltd ble Patel-familiens holdingselskap.
I 2015 kjøpte selskapet et annet indisk farmasøytisk selskap som het German Remedies. I juni 2007 kjøpte selskapet Química e Farmacêutica Nikkho do Brasil Ltda (Nikkho) som del av Zydus Healthcare Brasil Ltda.
I 2014 lanserte Cadila Healthcare verdens første adalimumab biosimilar under merkenavnet Exemptia.
I 2020 fikk Zydus Cadilas medikament Desidustat godkjenning fra USFDA til å begynne med kliniske tester på kreftpasienter.
COVID-19 vaksineutvikling
Cadila er også blant flere indsiske selskaper som har inngått lisensavtale med Gilead Sciences til produksjon av remdesivir
Attheyella trigonura
Attheyella trigonura er en art av leddete hoppekreps innen slekten Attheyella (som holder til i Arktis), og som Brady beskrev i 1880. Den er et dyreplankton som utgjør føde for blant annet fiskeyngel. Arten lever av alger og plankton.
Arten ble første gang beskrevet av svensken Erik Leonard Ekman i 1905.
Franklin L. Hagenbeck
Franklin Lee Hagenbeck (født 25. november 1949) er en offiser i United States Army som var sjef for United States Military Academy i West Point i New York. Han holdt denne stillingen fra juni 2006 til juli 2010. Før dette var han Deputy Chief of Staff for United States Army i Washington, D.C.
Biografi
Hagenbeck ble født i november 1949 i Marokko der faren hans arbeidet for United States Navy. Han gikk på videregående skole i Jacksonville, Florida, og i 1971 begynte han ved US Military Academy. Hagenbeck studerte ved Florida State University, der han tok en mastergrad i treningsfysiologi og var assisterende fotballtrener. Fra Long Island University har Hagenbeck en Master of Business Administration. Hans militære utdannelse omfatter US Army War College, Army Command og Infantry Officer Advanced Course. Hagenbeck var med i Operation Enduring Freedom og Operasjon Anaconda i Afghanistan. Han pensjonerte seg fra militæret i juli 2010.
Hordaland Høyre
Hordaland Høyre var partiet Høyres fylkesorganisasjon i Hordaland. Fylkesorganisasjonen endret navn lørdag 10. november 2018 da den ble slått sammen med fylkesorganisasjonen i tidligere Sogn og Fjordane fylke til Vestland Høyre.
Gummo Marx
Gummo Marx (født Milton Marx 23. oktober 1892 i New York City, død 21. april 1977 i Palm Springs i California) var en av Brødrene Marx. Han jobbet sammen brødrene sine i vaudeville, men forlot scenen under begrunnelsen at han egentlig ikke like å være skuespiller. Dette skjedde før brødrene slo igjennom i filmen.
Hordaland Høyre
Steinar Gerhardsen er fylkessekretær per 2021. Kvinneforumet ledes av Anette Strand. Unge Høyres fylkesleder er Mille Christensen, Senior Høyres fylkesleder er Roald Stigum Olsen og Høyres Studenter i Bergen ledes av Carl Christian Grue Solberg.
Gummo Marx
Etter at Gummo forlot scenen gikk han inn i tekstilindustrien, senere slo han seg igjen sammen med broren Zeppo Marx og ledet et teateragentur. Agenturet ble senere solgt og Gummo begynte da å representere sin bror Groucho Marx og TV-showet The Life of Riley, som han var med på å utvikle.
Hordaland Høyre
Organisasjon
Hordalan Høyres øverste organ var årsmøtet. Der møttes utsendinger fra lokalforeningene, og arbeidsutvalgets medlemmer. Årsmøtet valgte partiets ledelse, behandlet arbeidsutvalgets årsberetning og vedtok forskjellige resolusjoner.
Gummo Marx
Kallenavnet Gummo fikk han på grunn av sin tendens til å snike bak scenen på gummisko uten en lyd og hoppe fram og skremme folk. Under et kortspill fikk alle brødrene navnene sine, Gummo, sammen med Groucho, Chico og Harpo. Således var også navnet Zeppo gitt, ved at det måtte ende med bokstaven O. Navnene fulgte dem resten av livet.
Hordaland Høyre
Organisasjon
Partiets øverste organ mellom årsmøtene var fylkesstyret, som bestod av arbeidsutvalget, lokalforeningsledere og ordførere.
Gummo Marx
Gummo Marx som var ett år yngre enn sin bror Groucho døde faktisk samme år som ham.
Hordaland Høyre
Organisasjon
Det daglige arbeidet i partiet ble ledet av arbeidsutvalget. Arbeidsutvalget ble frem til sammenslåingen av Tom Georg Indrevik, som fortsatte som arbeidsutvalgets leder i Vestland Høyre.
Vestland Høyre hadde lokalforeninger i alle Hordalands 33 kommuner. I Bergen var det også bydelsforeninger i hver av de åtte bydelene i kommunen.
Historikk
Høyre hadde 12 medlemmer i Hordaland fylkesting i perioden 2015–2019. Silja Ekeland Bjørkly ledet fylkestingsgruppen i Hordaland. Fylkestingsgruppens sekretær var Dan Femoen. Hilde Onarheim var gruppeleder i Bergen Høyres bystyregruppe frem til 2019.
Tom Georg Indrevik var fra november 2018 til 2019 leder i Vestland Høyre. Nestledere i samme periode var Vidar Grønnevik og Charlotte Spurkeland.
I perioden 2015–2019 hadde Høyre ordføreren i Austevoll, Fedje, Fitjar, Kvinnherad, Masfjorden, Sund og Tysnes kommuner, og varaordføreren i Eidfjord, Fjell, Granvin, Meland og Sund.
Hordaland Høyres stortingsrepresentanter i perioden 2017–2021 var Erna Solberg, Ove Trellevik, Peter Christian Frølich, Torill Eidsheim og Tom-Christer Nilsen. For statsminister Erna Solberg møtte Liv Kari Eskeland fast som vararepresentant. Monica Mæland var byrådsleder i Bergen til 17. oktober 2013, og ble deretter statsråd i Erna Solbergs regjering.
Stortingsvalghistorikk – Hordaland
Ordningen med forholdstallsvalg i flermannskretser ble innført ved stortingsvalget i 1921. Før det var både Bergen og Hordaland delt opp i enmannskretser med flertallsvalg. Fra og med 1921 utgjorde altså Bergen en samlet stortingsvalgkrets, og Hordaland en annen. Fra og med stortingsvalget i 1973 ble Bergen og Hordaland slått sammen til en valgkrets, etter at Bergen fylke var blitt innlemmet i Hordaland fylke i 1972.
Høyres stortingsrepresentanter for Bergen (1922–1973): I 1961, 1965 og 1969 stilte Bergen Høyre fellesliste med Kristelig Folkeparti som sikret KrF listens andremandat.
Høyres stortingsrepresentanter for Hordaland (1922–1973):
Stryper
Stryper er et kristent tradisjonell heavy metal/hardrock-band fra Orange County, California, USA.
Den gamle stilen deres ble før kalt for white metal (heavy metal med kristne tekster), men tilsvarer hard rock/glam rock idag. Musikkalbumet Reborn, som kom i 2005, kan defineres som hardrock.
Hordaland Høyre
Stortingsvalghistorikk – Hordaland
Høyres stortingsrepresentanter for Bergen og Hordaland samlet (1973–):
Valghistorikk – Hordaland
Tabellene viser valgresultater for Høyre i Hordaland fylke etter sammenslåingen med Bergen fylke i 1972.
Stryper
Bandets historie
Stryper ble grunnlagt i 1982 av brødene Michael (vokal) og Robert Sweet (trommer), og Oz Fox (gitar). På den tiden het de Roxx Regime.
Senere, i 1984, kom bassisten Timothy Gaines med i bandet. Samme året signerte Stryper kontrakt med Enigma Records, og gav ut deres første EP, The Yellow and Black Attack. Stryper ble på 1980-tallet det klart største heavy metal bandet med kristne tekster. De opparbeidet seg et publikum også utenfor tradisjonelle kristne miljøer. Det store kommersielle gjennombruddet kom med To Hell with the Devil  i 1986. Albumet solgte i overkant av 2 millioner eksemplarer verden over, og musikkvideoene av sporene på albumet fikk mye spilletid på MTV. Særlig balladen «Honestly» gjorde det sterkt på de amerikanske hitlistene. En periode var deres video den mest etterspurte videoen på MTV.
Med plata In God We Trust fra 1988 fikk de et enda mer polert pop-metal sound, og solgte til platinaplate. En stilmessig forandring inntraff med plata Against the Law i 1990. De sorte og gule stripene var borte og logoen fremstod i ny drakt. Soundet var også blitt et par hakk røffere. Mange kristne reagerte på at tekstene var mindre direkte enn før, og noen gikk til det skritt å boikotte albumet. Likevel mener mange at nettopp dette albumet er blant deres beste, på grunn av bandets røffere sound. I 1991 gikk plateselskapet deres, Enigma, konkurs, og de skiftet til Hollywood Records. Samme år ga de ut Can`t Stop the Rock, som er en samleplate.
Januar 1992 forlot Michael Sweet bandet for å starte sin egen solokarriere. Stryper fortsatte likevel enda et år som en trio, og vokalen ble overtatt av gitaristen Oz. Det ble ikke gikk ut noen plate i denne tida, men de turnerte, blant annet med en konsert i Danmark i 1993. Fram til år 2000 hadde medlemmene ulike prosjekter de jobbet med (Sin Dizzy, Love Trash), men 21. mai 2000 stod de sammen på scenen igjen. Denne gang i forbindelse med Stryper Expo I. Det skulle vise seg å være starten på noe nytt for bandet.
I 2003 ga deres nye selskap, Big 3 Records, ut Seven. Dette var en ny samleplate og de la ut på en USA-turné med 35 spillejobber. Samme år kom også deres første konsertalbum ut.
I august 2005 kom CD-en, Reborn, ut på markedet. Plata ble fulgt opp av spillejobber i USA, og noen spredte i Europa. De fikk også med seg Tracy Ferrie (som erstatta Tim Gaines) som ny bassist. Tracy var ikke ukjent med Strypers medlemmer, han hadde tidligere spilt bass for Michael Sweet på soloplatene hans.
Gjennom sin karriere har bandet solgt over 8 millioner plater.
Diskografi
Stryper har utgitt en rekke album, singler og videoer som er lansert i mange land. Album
Singler
Video
Bandmedlemmer
Nåværende
Cotton Jenny
«Cotton Jenny» er en amerikansk sang, skrevet av Gordon Lightfoot. Han spilte den opprinnelig inn til sitt album, Summer Side of Life (Reprise 2037), fra 1971.
En versjon med den kanadiske countrystjernen Anne Murray ble utgitt i januar 1972 som den første singlen (Capitol 3260) fra hennes LP-plate, Talk It Over in the Morning (Capitol ST-821).
Norsk versjon
T. Sæther har ksrevet en norsk tekst. Hans versjon bærer tittelen «».
Rootkit
Sikkerhetsselskapet Panda Security registrerte en økning i antall rootkits på 272 % fra 2006 til 2007.
Chris Marker
Christian Bouche-Villeneuve, også kjent som Chris Marker eller '''Chris. Marker''', (født 29. juli 1921 i Neuilly-sur-Seine, død 29. juli 2012 i Paris) var en fransk fillmskaper, skribent, illustratør, oversetter, filosof, essayist, kritiker og poet.
Illustratør
Som illustratør hadde han et alter ego i form av en orange katt som opptrådte fast i den franske avisen Liberations spalter.
Filmskaper
Hans første film var Olympia 1952, som handlet om de olympiske sommerlekene i Helsingfors. Han er registrert som filmregissør på minst 62 filmer, hvorav flesteparten er dokumentarer og/eller kortfilmer. Imidlertid arbeidet han ofte i kreative kollektiver der kunstnerfellesskapet alternerte mellom fagfunksjonene, og ikke var opptatt av hvem som fikk æren for hvilken del av arbeidet. I tillegg var han ofte den som tok initiativet til filmprosjekter og tilrettela for at prosjektene ble realisert, uten å ha konkrete eller klart definerte oppgaver på filmsettet.
Blant hans mest kjente filmer utenfor den franskspråklige verden er La Jetée fra 1962, som var grunnlaget for Terry Gilliams film Twelve Monkeys fra 1995.
Ettermæle
Markers bortgang ble kjent gjennom to twitter-meldinger. Den ene ble postet av Jean-Michel Frodon, som er en kjent filmanmelder i Frankrike. Den andre twitter-meldingen ble lagt ut av Gilles Jacob, som i 2012 var leder for Filmfestivalen i Cannes. I sin twitter-melding omtalte Jacob den nylig avdøde som «Nysgjerrig sjel, utrettelig filmskaper, katteelskende poet, videokunstner, tilbaketrukket personlighet, enormt talent».
Attheyella vulmeroides
Attheyella vulmeroides er en art av leddete hoppekreps innen slekten Attheyella (som holder til i Arktis), og som Brady beskrev i 1880. Den er et dyreplankton som utgjør føde for blant annet fiskeyngel. Arten lever av alger og plankton.
Arten ble første gang beskrevet av Jevgenij Vladimirovitsj Borutzkij i 1930.
Mosaic (album)
Mosaic er et musikkalbum med Roar Engelberg og Stein-Erik Olsen, utgitt i 1989.
Shar pei
Shar pei (kinesisk: 沙皮狗, pinyin: Shāpí gǒu, jyutping: Sa1 pei4 gau2; FCI #309) kalles også kinesisk kamphund og er en kompakt, mellomstor molosser med kamphundrøtter som stammer fra Kina. Det finnes imidlertid også en liten variant (ca. 7,5 kg) av rasen, men denne blir ikke anerkjent av FCI for øyeblikket.
Opprinnelse og alder
Det sies at shar pei stammer fra Guangdongprovinsen i det sørlige Kina, der den skal ha eksistert i flere århundrer, men mange mener det er mer korrekt å plassere den til kystprovinsene som ligger ved Sørkinahavet. Noen hevder at rasen kan være så gammel som 2 000 år eller mer, og dette støttes nå av en studie publisert i Science den 21. mai 2004. Rasen viser seg å være nært beslektet med ulv. Den har blåsvart tunge, noe som indikerer et felles opphav med chow-chow. Studien viser imidlertid også at shar pei har molosserblod i årene, om enn i langt mindre grad enn ventet. Hunderasen ble forbudt i Kina i 1974, men noen hunder ble eksportert fra Hongkong til USA i 1970, og til Europa i 1980. Disse hundene har så dannet stammen i vestlig oppdrett av rasen, som klart har undergått en del forandringer i eksteriøret etter at den kom til vesten. Rasen har således blant annet fått flere og større hudfolder enn den opprinnelig hadde, noe som blant annet har ført til problemer med eksem. Den vestlige varianten kalles derfor "meat-mouth", altså '"kjøtt-munn" og den kinesiske varianten kalles "bone-mouth", altså  ben-munn .
Utseende, anatomi og fysikk
Pelsen er svært kort og føles ekstremt stiv ved berøring (Horse Coat). Finnes i 2 forskjellige pels varianter Horse Coat som er kort og stiv, mens Brush Coat er noe lengre og mykere. Kun ensfargede hunder anerkjennes, i fargene sort, rød, beige og forskjellige brunfarger som sjokolade, bronse og gulbrun (oste-brun). Hannene er gjerne litt større en hunnene med en skulderhøyde på 46–56 cm og en vekt på 25–29 kg. Hunnene er noe mindre med en skulderhøyde på 40–50 cm og en vekt på 18–25 kg.
Bruksområde
Hunderasen har i Kina vært benyttet til såvel kamphund og vakthund, som til jakthund på villsvin og vokterhund for bufe. Man kan derfor slutte at den en gang i tiden må ha vært allsidig, og det er ingen ting som peker mot at den ikke fortsatt skulle være nettopp det.
Shar pei passer nok allikevel best som familiehund, men den har også en rekke egenskaper som brukshund. Den vil naturlig bli en god vakthund og kan godt brukes som kløvhund. Forøvrig kan den brukes til en rekke former for hundesport, samt som utstillingshund.
Lynne og væremåte
Shar pei skal være en ypperlig familiehund, men den er ofte svært dominant ovenfor andre hunder. Den trenger derfor tidlig dressur og mye sosialisering med andre hunder i tidlig alder. Den passer derfor også best som familiehund for folk med erfaring. Som familiehund er den gjerne rolig, nærmest makelig anlagt, og lojal. Den skal være svært flink med barn, men som alle rovdyr skal man aldri la den omgås barn uten tilsyn fra voksne. Rasen trenger ellers daglig mosjon.
Annet
På grunn av de mange hudfoldene trenger rasen ettersyn jevnlig (også for øregangene), slik at det ikke oppstår eksem som ikke blir behandlet. Det er også kjent at rasen kan ha stoffskiftesykdommer og bittfeil.
Dølahest
Dølahest, eller dølehest, er en norsk hesterase som stammer fra Gudbrandsdalen, der den moderne dølahesten trolig ble skapt på 1800-tallet. Dette er en kaldblodshest med mange egenskaper.
Beskrivelse
Helhetsinntrykket varierer fra hest til hest. De viktigste kjennemerker er kjønn, farge og avtegn. Fargene svart og brun er dominerende, men det finnes også røde og hvite hester. Avtegn som stjerne og bless eller i kombinasjon er vanlig.
Opprinnelse
Dølahesten er en hesterase som trolig nedstammer fra lokale arbeidshester som gjennom lang tid har vært i bruk blant bøndene i Gudbrandsdalen.
«Den Gudbrandsdalske hest har ved en meget sakkyndig drevet avl og under særegne lokale forhold utviklet seg til den norske hests edleste og verdifulleste representant, den kan brukes som jordbruk- og artillerihest samt solide, og etter norske forhold, enda en vakker vognhest.» – J.Lindeqvist. 1860
Omtrent samtidig skrives et annet sted at «Den Gudbrandsdalske hest har et så eiendommelig preg, at den er lett at igjenkjenne hvor som helst og iblandt nok så mange hesteraser».
Stamboken viser at dagens dølahest vesentlig har sitt utspring fra følgende hingster:
Landslaget for dølahest
Landslaget for Dølahest har som oppgave å arbeide for den best mulige utvikling av dølahesten. Det er den kombinerte arbeids-/fritidshest som landslaget gjennom sitt arbeid forsøker å holde intakt. Typene varierer i størrelse og gir muligheter for bruk til ulike formål.
Herdens flöjt – Julesånger på pan-flöjt
Herdens flöjt – Julesånger på pan-flöjt er et musikkalbum med Roar Engelberg, utgitt i 1989.
Santa Maria Antiqua
Chiesa di Santa Maria Antiqua er en katolsk kirke i Roma, en av de eldste kristne monumenter i Roma. Den ble oppdaget i 1901 og er kjent for sine mange fresker som siden 1950-tallet har vært studert av norske forskere tilknyttet Det norske institutt i Roma.
Kirken ble etablert på 500-tallet i et mye eldre bygg i Forum Romanum, ved den nordvestlige foten av Palatinerhøyden. Stempler på noen murstein har datert den opprinnelige oppføringen til 81–96, i de dager da keiser Domitian regjerte. Der kan bygget ha vært en vestibyle, senere ateneum og vaktrom. Fra rundt 570 ble den brukt som kirke, frem til midten av 800-tallet da byggverket ble utsatt for et jordras fra nevnte Palatinerhøyden under et jordskjelv i 847.
Tilknyttet kirken ligger Oratorio dei Quaranta Martiri til minne om førti elitesoldater i den romerske arme som var kristne og derfor ikke ville tilbe keiseren gjennom ofring, selv om de jobbet for ham, da. Derfor måtte de dø. Soldatene som var stasjonert i Armenia måtte i år 332 ut på en islagt sjø ved Sivas i dagens Tyrkia der de frøs i hjel. Den norske kunsthistorikeren Kirsti Gulowsen (1960–) mener murbygningen opprinnelig var et vaktrom, hvorfra man fulgte med snarveien opp til Palatinerhøyden. På 500-tallet ble det tatt i bruk som et kristent kapell, omtrent samtidig med Santa Maria Antiqua, altså. Fresken med de førti martyrere skriver seg fra 600-tallet. Også oratoriet ble rasert i 847.
Alkoholenhet
Alkoholenhet (AE) er i Norge definert som 15 ml (12,8 g) ren alkohol, og tilsvarer omtrent: En halvliter øl (0,5 l) eller et stort glass vin (175 ml) vil altså inneholde ca. 1,5 alkoholenheter.
Santa Maria Antiqua
Under pave Leo IV som regjerte 847–855 ble det bygd ei ny kirke ikke langt unna med navnet Santa Maria Nuova, i dag kalt Santa Francesca Romana. Den gamle kirken ble ytterligere skadet under invasjoner fra normannerne rundt 1080. I middelalderen (år 1617) ble det anlagt ei ny kirke på atrium-delen av dens ruiner, den ble hetende Santa Maria Liberatrice og var mye brukt. Resten av kirken forble ruiner frem til utgravningene i 1900–1902, da man under ledelse av arkeologen Orazio Marucchi (1852–1931) oppdaget resten av den gamle kirken Santa Maria Antiqua under golvet av St.M. Liberatrice som etterhvert ble revet. I 1999 ble der laget et overbygg til Oratorio dei Quaranta Martiri (de firti martyrers oratorium) for unngå skader til deler av freskene som jo har stått mye i det fri. Siden 1980 har den vært avstengt grunnet damp fra undergrunnen, men fra 2013 er det tenkt å åpne den delvis for publikum.
Alkoholenhet
Anbefalt forbruk
Ifølge Verdens helseorganisasjon responderer menn og kvinner fysiologisk forskjellig på alkohol, og høyt forbruk gir ulike helsekonsekvenser. WHO definerer storforbruk for kvinner som 14 alkoholenheter per uke, og for menn som 21 alkoholenheter per uke. Over dette forbruksnivået er det forhøyet risiko for helseskader som organskader.
14 enheter alkohol tilsvarer: 9,2 halvlitere øl i uka eller mindre enn 1 ½ halvliter om dagen. 2,8 flasker vin i uka eller en knapp halv flaske vin hver dag.
21 enheter alkohol tilsvarer: 13,9 halvlitere øl i uka eller 2 halvlitere øl hver dag. 4,2 flasker vin i uka eller en drøy halv flaske vin hver dag.
Santa Maria Antiqua
Kunstverk i kirken
Her fremkom mange fresker lagt delvis oppå hverandre. De er i italiensk og bysantinsk stil, og blant de få man har igjen i dag, da alt annet ble ødelagt av bysantinerne i deres forsøk på å fjerne all avbildning i ikonoklasmetiden 726–843, altså det siste hundreåret før kirken ble ødelagt. Dekorasjonsarbeidet startet under Pave Johannes VIII som regjerte 561–574 og varte frem til Hadrian I som regjerte 772–795.
Alkoholenhet
Utregning av promille
Én norsk alkoholenhet gir ca. 0,25 promille og den forbrennes på 1,5-2 timer En voksen mann som drikker fem alkoholenheter "på styrten" kan for eksempel få 1,5 i promille, men dersom han drikker samme alkoholmengde over flere timer i forbindelse med et måltid, oppnås for eksempel bare ca. 0,75 i "topp-promille". 1 promille betyr at det er ca. 1 gram alkohol per liter blod.
Beregning av alkoholkonsentrasjonen i blodet
For grove orienterende beregninger bruker vi et gjennomsnittlig fordelingsvolum på 68 % av kroppsvekten. Vi vet omtrent hvilken promille en person på 75 kg får etter å ha drukket fem standard alkoholenheter à 12,8 gram alkohol «på styrten», dvs. 64 gram alkohol ved å sette opp regnestykket:
promille.
En beregning utført på denne måten, tar imidlertid ikke hensyn til verken tiden som trengs før all alkohol er absorbert eller til forbrenningen. Hvis vi for enkelhets skyld sier at det alltid vil gå 1 time fra siste alkoholinntak til alkoholen er absorbert, skjønner vi at vi ikke kan beregne alkoholkonsentrasjoner med noen som helst sikkerhet den første timen etter siste alkoholinntak.
Dernest må vi ta hensyn til alkoholforbrenningen, som i praksis starter samtidig med alkoholinntaket. Til grove beregninger kan forbrenningshastigheten alltid settes til 0,15 promille per time. I eksempelet ovenfor finner vi at alkoholkonsentrasjonen 1 time etter at fem standard alkoholenheter ble drukket «på styrten» blir 1,26 – 0,15 = 1,11 promille, 5 timer etter drikkestart blir  alkoholkonsentrasjonen 1,26 – (5 x 0,15) = 0,51 promille. Hadde personen valgt et noe mer fornuftig drikkemønster, og drukket fem standard alkoholenheter over 4 timer, ville blodalkoholkonsentrasjonen 5 timer etter drikkestart blitt den samme  promille, men personen ville nok hatt det bedre og unngått promilleverdier over 1, som ofte kan vise seg å være nokså problematiske.
Alkoholenheter i andre land
De fleste land har sine egne definisjoner på alkoholenhet. Verdens helseorganisasjon (WHO) har forsøkt å definere en standard alkoholenhet, men er ikke kommet til enighet. Tabellen gir oversikt over alkoholenheter i andre land.
I Storbritannia regnes enheten ut som en multippel av egenvekten til alkohol (0,79359g), og dermed akkurat 10ml. Én liter vin med 12 prosent alkohol inneholder da 12 alkoholenheter. Én halvliter norsk pils (4,5 %) får da 2,25 alkoholenheter.
Antall alkoholenheter i en drink kan beregnes ved å multiplisere volumet i centiliter med alkoholprosenten og dele på 100.
En norsk ølflaske på 333 ml og 4,5 prosent alkohol inneholder da:
Annie Chapman
«Dark Annie» Chapman (født Eliza Ann Smith i september 1841, død 8. september 1888) var en engelsk prostituert, kjent som seriemorderen Jack the Rippers andre – av fem – mordoffer.
Alkoholenhet
Alkoholenheter i andre land
I Storbritannia er alkoholenhet det samme som én flaske øl (284 ml), et lite glass vin (125 ml; 9 % ABV) og en standard drink. Her brukes følgende anbefalinger:
Regne-eksempel for norske alkoholenheter
Tabellen viser faktisk alkoholvekt i de norske alkoholenhetene. Et lite glass brennevin stemmer overens med definisjonen på 12,8 gram. Under faktor er forholdet til den definerte AE vist. Tallene under grenseverdiene (21/14) viser hvor mange definerte alkoholenheter den aktuelle drikk inneholder. Det er 21,2 prosent forskjell mellom øl og vin.
Annie Chapman
Kroppen hennes ble oppdaget klokken 6:00 den 8. september 1888 i en bakgård i Hanbury Street 29 i Spitalfields. Som med mordofferet Mary Ann Nichols var strupen kuttet med to kutt, det ene dypere enn det andre. Magen var kuttet fullstendig opp og livmoren var fjernet. Hun var 47 år gammel og ved dårlig helse.
Den 27. september 1888 mottok Central News Agency i London et brev – kjent som «Dear Boss»-brevet – som angivelig var skrevet av Jack the Ripper.
Hjulkryss
Hjulkryss er et verktøy som brukes for å montere og demontere hjulene på en bil. Verktøyet består av to metallstenger lagt i kryss, og ofte med en pipenøkkel i hver ende. Det er et rimelig standardverktøy som man ofte har med i bilen.
Virkemåte
Hjulkrysset fungerer som en hevarm, og gir godt dreiemoment. Ved å holde på de motstående sidene kan man gi kraft rundt rotasjonsaksen fra begge sider av stangen, og hjulkrysset vil oppføre seg balansert.
Bruk
Skruer som sitter ekstra godt fast kan være mulig å løsne ved å forlenge vektarmen, for eksempel med et rør. For å unngå overstramming anbefales det imidlertid ikke å bruke forlenget vektarm når man monterer hjulene. Anbefalt moment ligger ofte mellom 90-120 Nm, og det anbefales da å bruke momentnøkkel.
Alternative verktøy
Det finnes også elektriske eller luftdrevne muttertrekkere, for eksempel slagtrekker. Muttertrekkere kan være kraftige, og det er ikke uvanlig å bruke for mye moment under stramming.
Ekstremt høyt & utrolig nært
Ekstremt høyt & utrolig nært (originaltittel: Extremely Loud and Incredibly Close) er en amerikansk dramafilm fra 2011, basert på boken ved samme navn av Jonathan Safran Foer, regissert av Stephen Daldry og skrevet av Eric Roth. Filmen ble publisert av Warner Bros. Pictures, og kom ut i USA den 25. desember 2011.
Sammendrag
Ni år gamle Oskar Schell (spilt av Thomas Horn) har Asperger, og bor i New York City sammen med foreldrene sine, Linda (spilt av Sandra Bullock) og Thomas Schell (spilt av Tom Hanks)
Faren hans er flink tl å stimulere Oskar med forskjellige gåter og spill, inkludert oppdrag for å lete etter ledetråder rundt i New York City. Oppgavene han får tvinger Oskar til å utforske omgivelsene sine og kommunisere med andre mennesker, noe som ikke er enkelt for ham. Moren hans mener at flere av oppgavene er alt for vanskelige for Oskar, men faren hans sier at "Hvis ting er enkelt å finne, er det ikke verdt å finne"
Den 11. september 2001 stenger skolen tidlig. Oskar kommer hjem, men moren hans er fremdeles på jobb. Oskar oppdager seks meldinger på telefonsvareren deres som faren hans la gjen fra World Trade Center. Oskar gjemmer seg under sengen sin, bestemoren hans finner ham og blir værende der til Linda kommer hjem. Oskar er sint etter farens begravelse, forstår ikke hva som har skjedd, og har problemer med å kommunisere sine følelser. Ett år senere har Oskar et hemmelig gjemmested med minner etter faren sin, inkludert telefonsvareren med meldingene fremdeles der.
Han våger seg inn på farens arbeidsrom, slår ved et uhell ned en vase, og knuser den. Han finner en nøkkel i en konvolutt med ordet "Black" på konvolutten. Oskar blir besatt av å finne den låsen som nøkkelen passer til, og han tror at faren hans hadde til hensikt å gi nøkkelen til Oskar. Han finner 472 personer bosatt i New York-området med det etternavnet, og han planlegger å besøke hver enkelt person. Han lyver til sin mor om sine utflukter. Han møter først Abby Black (splt av Viola Davis) som er i ferd med å skilles fra sin ektemann, men hun forteller Oskar at hun ikke kjente faren hans. Ingen av hans møter gir noe informasjon. Men han møter en rekke mennesker, og han fotograferer og registrerer notater om hver enkelt person i en bok.
En dag går Oskar til bestemorens leilighet, men i stedet for å finne henne der, møter han en eldre leietaker (spilt av Max von Sydow) som ikke snakker. Men han kommuniserer i stedet med "ja" og "nei" forskjellige håndsignaler og en skriveblokk. Oskar nevner oppdraget sitt til ham, og den gamle mannen tilbyr seg å følge Oskar på hans utflukter. Når de utforsker byen sammen, lærer Oskar å møte frykten sin, for eksempel frykten for å reise med offentlig transport. Etterhvert konkluderer Oskar med at den gamle mannen egentlig er bestefaren hans, og han spiller farens stadig mer desperate opptak fra telefonsvareren. Men den gamle mannen blir opprørt, nekter å høre på den siste meldingen, og ber Oskar om å stoppe søket sitt. Senere ser Oskar ham krangle med bestemoren sin, og den gamle mannen pakker sammen tingene sine for å forlate leiligheten.
Oskar legger merke til et telefonnummer, som faren hans hadde lagt igjen. Han ringer nummeret og når en overrasket Abby Black, som tar Oskar med for å møte sin tidligere ektemann William. William innser at Oskars nøkkel er den han leter etter. Williams far hadde lagt igjen nøkkelen i en vase, men William var ikke klar over at vasen ble solgt til Oskars far Thomas. Oskar innrømmer at han den 11. september 2001 var hjemme da telefonen ringte en siste gang, men Oskar var for redd til å svare i telefonen. Oskar fulgte med på TV når World Trade Center kollapset, når den aller siste telefon-samtalen ble avbrutt. Senere byttet Oskar ut telefonsvareren, slik at moren hans aldri oppdaget farens siste forsøk på å kontakte dem.
Tilbake på rommet sitt begynner Oskar å ødelegge materiale fra jakten hans. Moren avslører for ham at hun var klar over alle hans Hun hadde kontaktet alle som het "Black" til etternavn, for å forberede dem på Oskars besøk. Han innser hvor mye moren faktisk bryr seg om ham, og hans skriver brev til alle menneskene han møtte for å takke dem for deres vennlighet - inkludert bestefaren sin, som kommer tilbake for å bo hos bestemoren hans. Oskar gir utklippsboken sin til moren hans. Boken inneholder informasjon fra alle hans eventyr, med tittelen "Ekstremt høyt og utrolig nært"
Kort tid senere besøker Oskar et sted i Central Park som han og faren hans plede å besøke. Han ser under en huske som faren hans pleide å sitte på, og finner en melding fra faren hans. Meldingen gratulerer Oskar for å ha fullført det som skulle vært deres aller siste ekspedisjon.
Jan Paulsen
Jan Helge Paulsen (født 9. april 1946) er en norsk platedirektør og plateprodusent. Han var styreformann og daglig leder i FONO fram til 2000, da han gikk over i en rådgiverrolle.
Han hadde fortid fra PolyGram da han i 1981 startet det norske plateselskapet Slagerfabrikken sammen med blant andre Audun Tylden. De to drev selskapet sammen til Paulsen sluttet i 1990. Selskapet var da blitt kjøpt opp av Sonet i 1989. I denne perioden produserte han også plater for Vazelina Bilopphøggers. Paulsen startet i 1990 plateselskapet MajorStudio, et selskap han fortsatt er daglig leder for.
Etter at han gikk av som daglig leder for FONO ved årsskiftet 2004/2005, fikk han Bjellesauprisen fra FONO og Bransjeprisen under utdelingen av Spellemannprisen 2005 for sin mangeårige innsats for norsk musikk.
Benzodiazepin-abstinens
Benzodiazepin-abstinens, benzodiazepine withdrawal syndrome, er en form for abstinens, til dels lignende delirium tremens og som kan oppstå ved rask brå avslutning av behandling med benzodiazepin-preparater (f.eks. Valium eller Rohypnol) etter langvarig bruk (vanligvis over 3-4 uker). Abstinensene vil bli verre jo lengre man har brukt preparatet og i forhold til doseringmengde. Men de er også varierende fra person til person, der noen ikke viser særlig tegn til problemer, mens andre blir alvorlig syke, i en slik grad at en ekspert på området Professor C Heather Ashton har uttalt at abstinensene er verre enn det man opplever på heroin, siden de i motsetning til heroinavvenning, som kan ta et par uker, kan oppleve abstinenser i måneds- eller årvis. Dessuten er det ikke mulig å bruke andre preparater for å gjøre effekten mindre, slik som ved alkohol-abstinens. Hvis man opplever psykoser i.f.m. benzodiazepiner, vil heller ikke antipsykotiske medikamenter ha effekt.
Athesis
Athesis er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent tre arter som alle lever i den Neotropiske region (Sør- og Mellom-Amerika).
Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende. Disse artene er fåtallige.
Toby Jones
Toby Edward Heslewood Jones (født 7. september 1966) er en britisk skuespiller.
Han hadde stemmen til husnissen «Noldus» i filmen Harry Potter og Mysteriekammeret. Han har også spilt i iflmer som Finding Neverland, Infamous, Frost/Nixon, Harry Potter og dødstalismanene – del 1, Captain America: The First Avenger, Muldvarpen og The Hunger Games.
Han er sønn av karakterskuespilleren Freddie Jones.
Områdevern
Områdevern eller landskapsvern omhandler vern av naturområder i forskjellig omfang og utstrekning. Slikt vern blir gjort for å sikre et representativt område av naturen, for å ta vare på økologiske nøkkelområder, eller for å sikre leveområder for trua dyre- og plantearter.
Områdevern i Norge
Områdevern i Norge foregår etter naturmangfoldloven av 19. september 2009, som ble vedtatt på forslag fra Regjeringen og miljøvernminister Erik Solheim etter omfattende debatt. Den avløste naturvernloven av 1970. Naturreservat er den strengeste formen for områdevern som finnes i Norge. Mildere former for områdevern er landskapsvernområder og til en viss grad nasjonalparker og biosfærereservater. Videre er det mulig å opprette mildere former for vern: Biotopvernområdeer etter naturmangfoldloven og jakt- og viltloven, marint verneområde etter naturmangfoldloven og havressursloven, samt fylkesvis registrering av inngrepsfrie områder.
Flere av nasjonalparkene har friluftsliv som en del av verneformålet. Slik sikres store områder for allmennheten, både private og statlige eide, slik at befolkningen kan leve ut friluftslivet sitt.
Norske verneformer
De norske områdevernene kan rangeres slik, etter graden av inngrepsforbud og med henvisning til naturmangfoldloven:
Støvlett-Cathrine
«Støvlett-Cathrine» (eller «Støvlet-Katrine»), egentlig Anna Cathrine Benthagen, (født ca. 1745, død 25. august 1805) var en prostituert kvinne som i en periode rundt 1767–1768 var kong Christian VIIs elskerinne. Sammen fartet de rundt på Københavns vertshus og bordeller. Statsrådet grep inn og fikk tvunget gjennom at Støvlett-Cathrine ble deportert til Holstein.
Bakgrunn
Cathrine var illegitim datter av prins Georg Ludvig av Braunschweig-Bevern, som var sjef for det sjællandske regiment og hans elskerinne Anna Marie Schröder. Slik datidens skikk og bruk var når det gjaldt «uekte» fyrstebarn, ble Schröder gift med en av prinsens soldater, Johan Ernst Benthagen, og slik fikk Cathrine etternavnet Benthagen. Etter at hun ble enke levde Anne Marie Schröder av å fremstille støvler og støvletter, som Cathrine hjalp med å bringe ut til kundene, derav økenavnet. Allerede før Cathrine fikk forbindelse med kongen, var hun kjent i Københavns forlystelsesliv. Hun var maitresse hos den engelske gesandt og siden offentlig fruentimmer, altså prostituert. Hun ble beskrevet som «en hore af 30 år, som havde været tilfals for alle, og var ei kiøn, men velvoxet, raffineret, dristig og uinteresseret...».
Irak under Paralympiske sommerleker 2016
Irak deltok under Paralympiske sommerleker 2016 i Rio de Janeiro, Brasil, fra 7. til 18. september 2016.